གཞན་དུ་སྲོལ་རྒྱུན་བརྡ་སྤྲོད་ལྟར་ན།ཁྱོའི་མིང་ལ་ག་རེ་ཟེར་རམ་ལྟ་བུའི་འབྱེད་སྡུད་ཀྱི་སྒྲས་དྲི་བ་མཚོན་ནའང་།དེང་སང་གི་འཚོ་བའི་ནང་དེ་དག་མི་སྤྱོད་ཅིང་།དབུས་གཙང་གི་ཡུལ་སྐད་དུ་པས།གས།ངས།ན་སོགས་ཀྱིས་དྲི་བ་མཚོན་ཞིང་།དེ་བས་ཀྱང་པས་ལྟ་བུ་ལཁོ་ཚེ་རིང་རེད་པསརྗེས་སུ་དྲི་རྟགས་མ་སྦྱར་ཚེ།ཨ་མདོ་བ་ཞིག་གིས་པས་སྒྲ་རྒྱུ་མཚན་སྟོན་པ་མ་གཏོགས་གཞན་ཡིད་ལ་འཆར་རྒྱུ་མེད་ཅིང་།པསཞེས་རྗེས་ལ་འདྲི་རྟགས་སྦྱར་བས་བཤད་མཁན་གྱི་གདངས་ལ་ལྟ་མི་དགོས་པར་ཡིག་ངོ་ནས་ལམ་སེང་ཧ་གོ་ཐུབ་པ་ལྟ་བུ་རེད།དེ་ལ་འགའ་རེ་ད་དུང་ཨུ་ཚུགས་ཀྱིས་འདྲི་རྟགས་སོགས་དགོས་པ་མེད་དེ།ཅི་ཇི་སུ་གང་སྤྱི་སྒྲ་སོགས་ཀྱིས་མཚོན་ཐུབ་བོ་ཞེ་ན།རྒྱ་དང་དབྱིན་ཇིའི་སྐད་ལའང་སྤྱི་སྒྲ་དེ་ལྟ་བུ་ཡོད་དེ།སོགས་དེ་དག་དང་བརྡ་སྤྲོད་ཀྱི་བྱེད་ནུས་ཡོངས་སུ་མཚུངས་པའི་ཕྱིར་རོ།།ཁོ་ཚོར་ཡང་ཚིག་རྟགས་དེ་ལྟ་བུ་དགོས་དོན་ཡིག་ངོའི་མཚོན་སྟོབས་བསམ་པར་མངོན།